laion/Wikipedia-Exotic huggingface dataset:
יוסף הכהן גאון (השלישי)

רבי יוסף בן שלמה גאון (נפטר ב-ד'תתי"ד, 1053) חי ופעל בישיבת גאון יעקב כאב בית דין מסביב שנות ד'ת"ת (1039), היה אחיו של רבי אליהו גאון (רבי אליהו אחיו מילא את מקום אביהם רבי שלמה לכהן כראש ישיבת גאון יעקב). רבי יוסף נפטר בימי חנוכה, שנת 1365 למניין השטרות (ד'תתי"ד, 1053). רבי יוסף השתייך למשפחה של כהנים שמיוחסים לתנא רבי אלעזר בן עזריה. היה בנו של רבי שלמה הכהן גאון, ואחיו של רבי אליהו. סדר ייחוסו כ"כיוסף השלישי" הוא על פי אבותיו שהשתייכו לישיבת גאון יעקב; יוסף הכהן גאון ריש מתיבתא של ירושלים שנות ד'תש"ל - ד'תש"מ (יוסף הראשון), בנו שמואל הכהן שגם הוא כיהן כריש מתיבתא בשנת ד'תשמ"ח, בן בנו יוסף הכהן (השני) כיהן כריש מתיבתא בערך שנת ד'תש"ס, ואחריו נינו שלמה הכהן שכיהן בערך שנת ד'תש"פ - ובניו של שלמה הכהן היו רבי אליהו הכהן גאון ואחיו רבי יוסף הכהן (יוסף השלישי). בימיו פרצה מחלוקת על ירושת הגאונות בארץ ישראל בין רבי דניאל בן עזריה שהיה ממשפחת ראש גלותא בבבל ובין רבי יוסף ואחיו רבי אליהו, בניו של הגאון הקודם וצאצאים למשפחת גאונים ארץ-ישראליים. במגילת אביתר, מספר אחיינו רב אביתר גאון על המחלוקת ועל הרדיפות שרדף רבי דניאל את רבי יוסף ואחיו: בימי יוסף הכהן ואליהו הכהן שני גאונים עלה עליהם דניאל בן עזריה מבבל ויתחזק בכת צלע ואחרים עמהם ויד הרשות וירע להם רעה גדולה ויצב עליהם מצור ובכל מקרא קדש ושבת וחדש יביא אליהם גוליירים מלפני הרשות לאחוז בית מדרשות מבלי יוצא ובא וכמה פעמים הריצם אל הבור בריציון גדול אשר אינם יכולין לעמוד בו וימת יוסף הכהן הצדיק בחנוכה בשנת אשסה פתאום ובעת מותו נשא עיניו אל השמים וכפיו ואמר ירא יי וישפט ואחרי שש שנים לאספתו לגן עדן נפל דניאל בן עזריה בחלאים רעים אחד שבהם שהיה נכפה בכל שנה ששה חדשים והיה או[מר] בכל יום ברבים 'צדיק הוא יי כי פיהו מריתי אני אסרתי את רבי יוסף הכהן בידי בני [_] ועתה הנה תבע הק עלבונו והנני נאסר בכל יסורי שמים" וימת בחדש אלול שנת אשעג — מגילת אביתר, דף 2 אוצר הגדולים, כרך ד, ערך 408 אוצר הגדולים כרך ב דף קנח ע"פ ספר סעדייאנא אוצר הגדולים ח"ד עמ' 173
ארנסט אוגוסט השני, דוכס סקסוניה-ויימאר-אייזנך

ארנסט אוגוסט השני, דוכס סקסוניה-ויימאר-אייזנך (בגרמנית: Ernst August II. von Sachsen-Weimar; 2 ביוני 1737 – 28 במאי 1758), היה דוכס סקסוניה-ויימאר-אייזנך בין השנים 1748–1758. ארנסט אוגוסט נולד ב-2 ביוני 1737 בויימאר שהשתייכה לדוכסות סקסוניה-ויימאר, לארנסט אוגוסט הראשון, דוכס סקסוניה-ויימאר-אייזנך, וסופיה שרלוטה מברנדנבורג-ביירוית, בתו של גאורג פרידריך קרל, מרקיז ברנדנבורג-ביירוית. אביו העביר את רוב זמנו באייזנך במסעות ציד, והשאיר את חינוכו של ארנסט אוגוסט בידי ההוף-מרשל בויימאר. בשנת 1748 מת אביו ארנסט אוגוסט הראשון, דוכס סקסוניה-ויימאר-אייזנך, וארנסט אוגוסט עלה לשלטון במקומו. אולם מכיוון שהיה קטין, שלטו כעוצרים דודיו פרנץ יוזיאס, דוכס סקסוניה-קובורג-זאלפלד ופרידריך השלישי, דוכס סקסוניה-גותה-אלטנבורג עד לבגרותו. ארנסט אוגוסט עבר להתגורר בגותה, שם דאג לו דודו לחינוך הולם. בשנת 1755 תפס ארנסט אוגוסט את השלטון, ומכיוון שהיה חולה מיהר להתחתן, ואכן ב-16 במרץ 1756 התחתן ארנסט אוגוסט עם אנה אמליה, דוכסית בראונשווייג-וולפנביטל, בתם של קרל הראשון, דוכס בראונשווייג-וולפנביטל ופיליפינה שרלוטה, נסיכת פרוסיה, ממנה היו לו שני ילדים. ב-28 במאי 1758 מת ארנסט אוגוסט, והותיר אחריו את בנו בן השנה קרל אוגוסט, דוכס סקסוניה-ויימאר-אייזנך שעלה לשלטון במקומו. ב-16 במרץ 1756 התחתן ארנסט אוגוסט עם אנה אמליה, דוכסית בראונשווייג-וולפנביטל, בתם של קרל הראשון, דוכס בראונשווייג-וולפנביטל ופיליפינה שרלוטה, נסיכת פרוסיה, ממנה היו לו שני ילדים: קרל אוגוסט, הדוכס הגדול של סקסוניה-ויימאר-אייזנך (1757–1828). פרידריך פרדיננד קונסטנטין, נסיך סקסוניה-ויימאר-אייזנך (1758–1793). מדיה וקבצים בנושא ארנסט אוגוסט השני, דוכס סקסוניה-ויימאר-אייזנך בוויקישיתוף ארנסט אוגוסט השני, דוכס סקסוניה-ויימאר-אייזנך, באתר "Find a Grave" (באנגלית)
ארנסט אוגוסט הראשון, דוכס סקסוניה-ויימאר-אייזנך

ארנסט אוגוסט הראשון, דוכס סקסוניה-ויימאר-אייזנך (בגרמנית: Ernst August I. von Sachsen-Weimar; 19 באפריל 1688 – 19 בינואר 1748), היה דוכס סקסוניה-ויימאר-אייזנך בין השנים 1707–1748, ודוכס סקסוניה-אייזנך בין השנים 1741–1748. ארנסט אוגוסט נולד ב-19 באפריל 1688 בויימאר שהשתייכה לדוכסות סקסוניה-ויימאר, ליוהאן ארנסט השלישי, דוכס סקסוניה-ויימאר-אייזנך, וסופיה אוגוסטה, נסיכת אנהלט-צרבסט, בתו של יוהאן השישי, נסיך אנהלט-צרבסט. בשנת 1748 מת אביו יוהאן ארנסט השלישי, דוכס סקסוניה-ויימאר, וארנסט אוגוסט עלה לשלטון במקומו. אולם בפועל שלט דודו וילהלם ארנסט, דוכס סקסוניה-ויימאר, ורק לאחר מותו בשנת 1728 תפס ארנסט אוגוסט את השלטון. ארנסט אוגוסט פיאר מאוד את חצרו, מה שהוביל את הדוכסות לחובות גדולים. בניסיון לכסות את החובות כלא ארנסט אוגוסט אנשים עשירים ללא סיבה, ושחרר אותם רק לאחר שויתרו על ממונם. חלק מהקרבנות לא ויתרו, וערערו בפני בית המשפט הקיסרי, שהטיל על ארנסט אוגוסט להחזיר להם את כספם, מה שהוביל לפשיטת רגל של הדוכסות. ארנסט אוגוסט החזיק צבא קבע גדול מאוד, ונהג להשכירו לנסיכות הבוחר מסקסוניה, או לקיסר האימפריה הרומית הקדושה. בנוסף אהב מאוד ארנסט אוגוסט מסעות ציד, וכן החזיק בכמה פילגשים בחצרו. בשנת 1741 מת וילהלם היינריך, דוכס סקסוניה-אייזנך ללא ילדים, ומשום כך ירש אותו ארנסט אוגוסט שהיה קרובו. ארנסט אוגוסט עבר להתגורר באייזנך, מכיוון שהיה סמוך לה יער שהתאים מאוד לצורך ציד, והשאיר את בנו ארנסט אוגוסט תחת חסותו של ההוף-מרשל בויימאר. ארנסט אוגוסט ניסה למשול באופן אבסולוטי, מה שגרם לסכסוך עם האצולה, ורק מותו המפתיע של ארנסט אוגוסט מנע את התגברות הסכסוך. ב-19 בינואר 1748 מת ארנסט אוגוסט באייזנך, ובמקומו עלה לשלטון בנו ארנסט אוגוסט השני, דוכס סקסוניה-ויימאר-אייזנך. ב-24 בינואר 1716 התחתן ארנסט אוגוסט עם אלאונורה וילהלמינה מאנהלט-קתן, בתם של עמנואל לברכט, נסיך אנהלט-קתן וגיזלה אגנס מראט, ממנה היו לו 8 ילדים: וילהלם ארנסט (1717–1719) וילהלמינה אוגוסטה (1717–1752) יוהאן וילהלם (1719–1732) שרלוטה אגנס לאופולדינה (1720–1724) יוהנה אלאונורה הנרייטה (1721–1722) ארנסטינה אלברטינה (1722–1769), התחתנה עם פיליפ השני, רוזן שאומבורג-ליפה ברנהרדינה כריסטינה סופיה, נסיכת סקסוניה-ויימאר (1724–1757), התחתנה עם יוהאן פרידריך, נסיך שוורצבורג-רודולשטט עמנואל פרידריך וילהלם ברנהרד (1725–1729) ב-7 באפריל 1734 התחתן ארנסט אוגוסט עם סופיה שרלוטה מברנדנבורג-ביירוית, בתם של גאורג פרידריך קרל, מרקיז ברנדנבורג-ביירוית ודורותיאה, נסיכת שלזוויג-הולשטיין-זונדרבורג-בק, ממנה היו לו 4 ילדים: קרל אוגוסט אויגן (1735–1736) ארנסט אוגוסט השני, דוכס סקסוניה-ויימאר-אייזנך (1737–1758). ארנסטינה, נסיכת סקסוניה-ויימאר (1740–1786) ארנסט אדולף פליקס (1741) מדיה וקבצים בנושא ארנסט אוגוסט הראשון, דוכס סקסוניה-ויימאר-אייזנך בוויקישיתוף ארנסט אוגוסט הראשון, דוכס סקסוניה-ויימאר-אייזנך ארנסט אוגוסט הראשון, דוכס סקסוניה-ויימאר-אייזנך, באתר "Find a Grave" (באנגלית) ארנסט אוגוסט הראשון, דוכס סקסוניה-ויימאר-אייזנך, באתר Discogs (באנגלית)
ראיין

האם התכוונתם ל... איימי ראיין – שחקנית אמריקאית ביאנקה ראיין – זמרת אמריקאית ג'יי ראיין – שחקן ניו זילנדי ג'רי ראיין – שחקנית אמריקאית דבי ראיין – שחקנית, מוזיקאית ובמאית אמריקאית לי ראיין – זמר בריטי ליאו ראיין – פוליטיקאי אמריקאי שנרצח בגינאה מאט ראיין (שחקן) (יליד 1981) – שם הבמה של השחקן הוולשי מת'יו דארן אוונס מאט ראיין (פוטבול) (יליד 1985) – שחקן פוטבול אמריקאי מאט ראיין (כדורסלן) (יליד 1997) – כדורסלן אמריקאי מג ראיין – שחקנית אמריקאית פול ראיין – פוליטיקאי אמריקאי פט ראיין – פוליטיקאי אמריקאי קייט ראיין – זמרת בלגית ריאן ריאיון אישים ששמם הפרטי הוא ראיין
החברים של נטאשה (אלבום)

החברים של נטאשה הוא אלבום הבכורה של להקת הרוק הישראלית החברים של נטאשה, אשר ראה אור ב-1 במרץ 1989. האלבום התקבל באהבה בתקשורת ולאחר זמן מה הגיע למעמד של אלבום פלטינה עם 40,000 עותקים. שירי האלבום התאפיינו בסגנון כואב ואף מדוכא (אם כי גם בסגנונות רוק יותר עליזים בחלקו) והביעו מסרים חברתיים נוקבים הקשורים בעיקר בנושאים של זהות אישית. החברים בלהקה השותפים באלבום הם: ניר בן ציון - קלידים, פסנתר אקוסטי ואקורדיון. שלמה אלמקייס (קוזו) - גיטרה בס. מיקי הררי - גיטרות ניר צדקיהו - תופים מיכה שטרית - שירה, גיטרה וקולות. ארקדי דוכין - שירה, פסנתר, כנורית וגיטרה בס. קובי נעים - תכנותים יזהר אשדות - הפקה מוזיקלית כמו כן, השתתפו בהקלטות נגנים אורחים - גלעד עצמון (סקסופון), איקי לוי (כלי הקשה) ואלון חלד (אקורדיון). הקלטות שירי האלבום נערכו באולפני "הרולד" באוקטובר 1988 הקלטות שירה ומיקסים נערכו באולפני DB בנובמבר דצמבר 1988. טכנאי הקלטה: גיל תורן טכנאי מיקסים: גיל תורן וראובן שפירא כל שירי האלבום מלבד לאחד שנכתב על ידי נדב גפני, נכתבו על ידי חברי הלהקה ארקדי דוכין ומיכה שטרית, והולחנו על ידם בווריאציות שונות. שירי האלבום נכנסו לתכנים שונים בתוכניות טלוויזיה שונות. בשנת 2010 הקליט ישי לוי את השיר "מלנכולי" במסגרת פרויקט "שני צדדים למטבע". מידע על האלבום החברים של נטאשה באתר MusicBrainz נתן ברנד, דוכין דווקא אוהב מסחרי, על תקליטי השדרים של החברים של נטאשה, "את לא" ו"מנלכולי", כל העיר, 17 בפברואר 1989 יוסי חרסונסקי, לא נגאלה משאריות בתוליה, ביקורת הופעה- אמפיתאטרון וואהל, תל אביב, מעריב, 30 ביולי 1989 החברים של נטאשה במצעד האלבומים האלטרנטיביים הישראליים הגדולים של כאן 88 לירון תמם, מסע מוזיקלי לשנות השמונים: החברים של נטאשה, באתר "פרשן", 9 במרץ 2008 עופר שדמי, עכבר העיר אונליין, סיפור, כיסוי: אלבום הבכורה של החברים של נטאשה, באתר הארץ, 22 ביוני 2012 חן מענית, ‏הד ארצי תשלם ל"חברים של נטאשה" 840 אלף ש"ח על תמלוגים, באתר ‏מאקו‏, 7 באפריל 2013 לפי הרשום בחוברת האלבום. ישי לוי, מלנכולי (מילים - מיכה שטרית לחן - ארקדי דוכין עיבוד והפקה מוזיקלית - מיכה ביטון, נובמבר 2010), באתר חרסונסקי מיוסיק.
טוד יאנג

טוד כריסטופר יאנג (באנגלית: Todd Christopher Young; נולד ב-24 באוגוסט 1972) הוא פוליטיקאי אמריקאי חבר המפלגה הרפובליקנית המכהן כנציג אינדיאנה בסנאט של ארצות הברית. קודם לכן כיהן כנציג המחוז התשיעי של אינדיאנה בבית הנבחרים של ארצות הברית. יאנג נולד בפנסילבניה בנם של ננסי וברוס וגדל באינדיאנה. ב-1990 סיים את לימודי התיכון והתגייס לצי ארצות הברית. הוא למד שנה במכינת הצי ובשנים 1991–1995 למד באקדמיה הימית של ארצות הברית וסיים תואר ראשון במדע המדינה. לאחר הלימודים שובץ בחיל הנחתים. הוא הוכשר כמפקד מחלקה רובאית ולאחר מכן כקצין מודיעין. שירת ביחידת כלי טיס בלתי מאוישים ולאחר מכן כקצין גיוס בשיקגו ובצפון מערב אינדיאנה. במקביל למד בלימודי ערב לתואר שני במנהל עסקים באוניברסיטת שיקגו. בשנת 2000 השתחרר בדרגת קפטן. לאחר שחרורו למד במשך שנה באוניברסיטת לונדון וסיים תואר שני בפוליטיקה אמריקאית. עבד במכון המחקר השמרני "The Heritage Foundation" בוושינגטון די. סי. וכעוזרו של הסנאטור ריצ'רד לוגאר. ב-2003 חזר לאינדיאנה ועבד כיועץ עסקי, ב-2006 סיים תואר JD במשפטים באוניברסיטת אינדיאנה ולאחר מכן עבד כעורך דין וכסגן תובע מחוז אורנג' בשנים 2007–2010. ב-2010 נבחר לנציג המחוז התשיעי של אינדיאנה בבית הנבחרים של ארצות הברית לאחר שגבר על ברון היל, חבר הקונגרס המכהן מהמפלגה הדמוקרטית. הוא נבחר לתקופות כהונה נוספות ב-2012 וב-2014. הוא כיהן כחבר וועדת המיסים והתקציב. בנובמבר 2016 התמודד בבחירות לסנאט של ארצות הברית, הוא זכה בכ-52% מקולות הבוחרים מול 44% של מועמד המפלגה הדמוקרטית, המושל והסנאטור לשעבר אוון ביי. יאנג הוא דייר שולחן הממתקים בסנאט האמריקאי יאנג נשוי לג'ני ואב לבן ושלוש בנות. מדיה וקבצים בנושא טוד יאנג בוויקישיתוף טוד יאנג, ברשת החברתית פייסבוק טוד יאנג, ברשת החברתית אקס (טוויטר) טוד יאנג, ברשת החברתית אינסטגרם טוד יאנג, סרטונים בערוץ היוטיוב טוד יאנג, באתר אנציקלופדיה בריטניקה (באנגלית) טוד יאנג באתר הסנאט של ארצות הברית אתר הבחירות של טוד יאנג טוד יאנג, באתר המדריך הביוגרפי של הקונגרס של ארצות הברית (באנגלית)
רוברט בת'רסט

רוברט גאי בת'רסט (באנגלית: Robert Guy Bathurst; נולד ב-22 בפברואר 1957) הוא שחקן אנגלי. בת'רסט נולד בקולניה הבריטית "חוף הזהב", גאנה של ימינו, שם עבד אביו בתפקיד יועץ ניהולי. ב-1959 עברה משפחתו לפרוור באליברק (אנ') שבדבלין, והוא התחיל ללמוד בפנימייה אנגליקנית. ב-1966 עברה המשפחה לאנגליה, ובת'רסט למד בבית הספר וורת' בסאסקס, שם הצטרף לתיאטרון חובבים. בגיל 18 החל ללמוד משפטים בקולג' פמברוק באוניברסיטת קיימברידג', והצטרף לפוטלייטס, מועדון התיאטרון של האוניברסיטה. אחרי סיום התואר פתח בת'רסט בקריירת משחק במשרה מלאה. ב-1983 שיחק בת'רסט בהופעת בכורה בתיאטרון בתפקיד טים אולגוד במחזה "Noises Off" מאת מייקל פריין, שהוצג במשך שנה בתיאטרון סבוי. כדי להרחיב את כישורי המשחק שלו הצטרף לתיאטרון הלאומי. בנוסף לתפקידיו בתיאטרון החל להופיע בשנות השמונים של המאה העשרים בסדרות טלוויזיה. הוא השתתף בפרק הפיילוט של הסדרה הקומית "הפתן השחור", בסיטקום "Chelmsford 123", "המופע של לני הנרי", ובפרק הפתיחה של הסדרה "ננס אדום". ב-1991 לוהק לראשונה לתפקיד גדול בטלוויזיה בדמות מארק טיילור ב-"Joking Apart" של ה-BBC, סיטקום אוטוביוגרפי למחצה שכתב סטיבן מופאט. בין 1991 ל-1995 הופקו רק 13 פרקים לסדרה, אבל התפקיד נשאר האהוב על בת'רסט בכל הקריירה שלו. אחרי שהסדרה "Joking Apart" הסתיימה, לוהק בת'רסט לתפקיד היועץ הניהולי הנפוח דייוויד מרסדן בדרמה הקומית של ITV "רגליים קרות", שנמשכה חמש עונות בין 1998 ל-2003, ושחודשה ב-2016. מאז 2003 גילם בת'רסט ראש ממשלה בדיוני בסיטקום של ה-BBC "אבי ראש הממשלה", שיחק בתפקיד מארק תאצ'ר בדרמה "Coup!" המבוססת על סיפור אמיתי, ובמותחן של ITV על אודות אדם שבתו נעדרת ב-"Stepfather". הוא גם המשיך להופיע בתיאטרון. ב-2003 שיחק בתפקיד ורשינין במחזה "שלוש אחיות". ב-2006 הופיע בתפקיד אדריאן במחזה "Members Only". בעונת 2006–2007 גילם את המצליף אליסטר במחזה "Whipping it Up", וב-2007 ו-2008 שיחק בתפקיד אלכס במחזה "Alex". בשנת 2010 הופיע בת'רסט בסדרת הדרמה "עמודי תבל". בסדרה "אחוזת דאונטון" גילם את האלמן סר אנתוני סטראלן שמחזר אחרי ליידי אדית'. ב-2011 שיחק בסרט הטלוויזיה "Hattie", וב-2012 הצטרף לצוות השחקנים של הסדרה "לב פראי". ב-2010 הופיע בת'רסט לראשונה במחזה של נואל קאוורד, "Present Laughter", והמשיך לשחקן במחזה נוסף שלו "Blithe Spirit" ב-2010 וב-2011. בספטמבר 2016 חזר בת'רסט לגלם דייוויד מרסדן בסדרה המחודשת "רגליים קרות". בת'רסט התחתן עם ויקטוריה ת'רפול ב-1985, אותה הכיר דרך חברים משותפים. לבני הזוג יש ארבע בנות: מטילדה, קלמנסי, אוריאל והונור. מדיה וקבצים בנושא רוברט בת'רסט בוויקישיתוף רוברט בת'רסט, ברשת החברתית אקס (טוויטר) רוברט בת'רסט, במסד הנתונים הקולנועיים IMDb (באנגלית) רוברט בת'רסט, באתר AllMovie (באנגלית) רוברט בת'רסט, במסד הנתונים הקולנועיים KinoPoisk (ברוסית) רוברט בת'רסט, באתר MusicBrainz (באנגלית) רוברט בת'רסט באתר מכון הסרטים הבריטי ITV Press Centre (13 September 2010). "Downton Abbey press pack" (.pdf). Press release. Meet the cast of Cold Feet, By Andrew Collins, Monday 24 October 2016 "Person Page 14430". thePeerage.com. Retrieved 4 March 2009.
עונת 1963/1964 בלה ליגה

עונת 1963/1964 הייתה העונה ה-33 של לה ליגה שהיא הליגה הספרדית הבכירה בכדורגל. העונה החלה ב-15 בספטמבר 1963 והסתיימה ב-26 באפריל 1964. הליגה כללה 16 קבוצות. קבוצות שזכו במקום 15-16 יעברו בסוף העונה לליגת משנה במקום שתי קבוצות מליגת משנה שזכו בה במקום ראשון ב-2 הבתים שלה. קבוצות שזכו במקום 13-14 השתתפו במשחקי המבחן מול קבוצות שזכו במקום השני בבתים של ליגת משנה. מליגת המשנה עלו פונטוודרה, לבאנטה, ריאל מורסיה ואספניול. ריאל מדריד זכתה בתואר וזאת בפעם העשירית בתולדות המועדון ובפעם הרביעית ברציפות. ריאל ואיאדוליד ופונטוודרה ירדו לליגת משנה בסוף העונה. אספניול וריאל אוביידו ניצחו משחקי המבחן ונותרו בליגה הבכירה. "פרס פיצ'צ'י" למלך השערים של העונה הוענק לפרנץ פושקש (הונגריה הונגריה) מריאל מדריד. זאת בפעם הרביעית והאחרונה בקריירה. בהתאם לנתונים הרשמיים של ה-LFP הוא כבש 20 שערים ב-25 משחקים. בהתאם לנתוני של עיתון הספורט MARCA שמעניקה את הפרס הוא כבש 21 שערים. "פרס זאמורה" לשוער הטוב ביותר הוענק לחוסה ויסנטה טריין מריאל מדריד שספג 10 שערים ב-15 משחקים. זאת העונה השנייה ברציפות ובפעם השלישית בקריירה. נתונים מפורטים מאתר rsssf נתונים מפורטים מאתר bdfutbol
הסורים על הגדרות

האם התכוונתם ל... "הסורים על הגדרות" - תיאור התקדמותו של צבא סוריה ברמת הגולן בתחילתה של מלחמת יום הכיפורים, ובפרט בקרב על נפח "הסורים על הגדרות: פיקוד הצפון במלחמת יום הכיפורים" - ספר בעריכתו של דני אשר "הסורים על הגדרות" - מיזם ישראלי לאיסוף כספים לסיוע הומניטרי לילדים שנפגעו במלחמת האזרחים בסוריה - ראו סיוע הומניטרי ישראלי
משה לוי (פרופסור)

משה (שיקי) לוי הוא פרופסור למימון בבית הספר למנהל עסקים באוניברסיטה העברית בירושלים. לוי הוא בעל תואר ראשון במתמטיקה ופיזיקה, תואר שני בפיזיקה, ודוקטורט בפיזיקה וכלכלה, כולם מהאוניברסיטה העברית. פרופ' לוי בילה מספר שנים כפרופ' אורח באוניברסיטת UCLA. בשנת 2013 זכה בפרס מרקוביץ' למחקר מצטיין בתורת ההשקעות, ופרס מילקן להצטיינות בהוראה. בבית הספר למנהל עסקים באוניברסיטה העברית פרופ' לוי מרצה בקורסים: בחירת תיקי השקעות ומבוא למימון. תחומי מחקריו הם השקעות, קבלת החלטות בתנאי אי-ודאות ומערכות חברתיות. Levy, M. (2016), "It’s Easy to Beat the Market”, Journal of Investment Management, forthcoming Levy, M. & Roll, R. (2015), "Seeking Alpha? It’s a Bad Guideline for Portfolio Optimization”, Journal of Portfolio Management 42(5), 107-112 Levy M. & Roll, R. (2010), "The Market Portfolio May be Mean-Variance Efficient After All”, Review of Financial Studies 23(6), 2464-2491 Levy, M. (2003), "Are Rich People Smarter?”, Journal of Economic Theory 110(1), 42-64 Levy, M., Levy, H. & Solomon, S. (2000), Microscopic Simulation of Financial Markets: From Investor Behavior to Market Phenomena, California: Academic Press פרופ' משה לוי, באתר (האוניברסיטה העברית) פרופ' משה (שיקי) לוי
פורמולה 1 עונת 2010

עונת 2010 בפורמולה 1 היא העונה ה-61 בה התקיימה האליפות. 27 נהגים ו-12 קבוצות השתתפו ב-19 מרוצים שהתקיימו לאורך העונה. העונה החלה ב-14 במרץ בגרנד פרי האוסטרלי והסתיימה ב-14 בנובמבר בגרנד פרי אבו דאבי. סבסטיאן פטל, שזכה באליפות במרוץ האחרון של העונה, הוא הזוכה הצעיר ביותר בתולדות האליפות. קבוצתו, רד בול רייסינג, זכתה בפעם הראשונה באליפות היצרנים. מיכאל שומאכר, שזכה בעבר בשבע אליפויות, חזר להתחרות לאחר שלוש עונות פרישה. הוא הצטרף לקבוצת מרצדס, שחזרה לאליפות לראשונה מאז שנת 1955. פרננדו אלונסו עזב את קבוצת רנו והצטרף לקבוצת פרארי במקומו של קימי רייקונן. רוברט קוביצה, נהגה לשעבר של קבוצת סאובר, תפס את מקומו של אלונסו ברנו רובנס בארקילו עבר מקבוצת בראון לקבוצת ויליאמס. באריקלו החליף את ניקו רוזברג, שלאחר 4 שנים בקבוצה, הצטרף לקבוצת מרצדס ג'נסון באטן הצטרף ללואיס המילטון בקבוצת מקלארן. הפעם הראשונה בה שני אלופים נוהגים בקבוצה אחת מאז איירטון סנה ואלן פרוסט, שנהגו עבור הקבוצה בעונת 1989. באטן החליף את הייקי קובליינן, שעבר לקבוצת לוטוס והצטרף ליארנו טרולי שעבר מקבוצת טויוטה. טימו גלוק הצטרף לקבוצת וירג'ין לאחר שעזב את קבוצת טויוטה, שפרשה מהאליפות. קאמוי קוביאשי, שהחליף בעונה הקודמת את גלוק לאחר שזה נפצע, עבר לקבוצת סאובר. לקראת העונה עברה שיטת הניקוד את השינוי הגדול בתולדות האליפות. מספר הנקודות הכולל הוגדל בכ-150% (101 נקודות לעשרה נהגים, כאשר המנצח מקבל 25 נקודות במקום 10). מדיה וקבצים בנושא פורמולה 1 עונת 2010 בוויקישיתוף תוצאות מרוצי העונה באתר Formula1.com. סיכום העונה באתר MotorSport Magazine. פתיחת עונה ניצן פלד, מסלול מכשולים: עונת 2010 של פורמולה 1 יוצאת לדרך, באתר כלכליסט, 11 במרץ 2010 חיים זרזר, פורמולה 1: עונה חדשה מזנקת לדרך, באתר ynet, 12 במרץ 2010 ירון אדרי‏, פורמולה 1: לקראת עונת 2010 - וואלה רכב, באתר וואלה, 12 במרץ 2010 אלירן סיני, ‏לחמם מנועים: עונת 2010 של הפורמולה 1 נפתחת, באתר ONE‏, 13 במרץ 2010 סיכום עונה ירון אדרי‏, פורמולה 1: מסכמים את 2010 - וואלה רכב, באתר וואלה, 19 בנובמבר 2010 ירון אדרי‏, פורמולה 1: סיכום עונת 2010 - וואלה רכב, באתר וואלה, 3 בדצמבר 2010 פרננדו אלונסו עובר לקבוצת פרארי: יקבל 25 מיליון יורו בעונה, באתר כלכליסט, 30 בספטמבר 2009 2010 Driver Lineup, 2 November 2009 Trulli, Kovalainen confirmed at Lotus, Autosport.com, 14 December 2009 Glock to lead new Manor F1 team, BBC.co.uk, 17 November 2009 Sauber F1 team recruit Japan's Kamui Kobayashi, BBC.co.uk, 17 December 2009
אדם ראיינר

אדם ראיינר (גרמנית: Adam Rainer;‏ 1899 – 4 במרץ 1950) הוא האדם היחיד שתועד בהיסטוריה הרפואית הן כגמד והן כענק. נטען שהוא סבל מאקרומגליה. ראיינר נולד בגראץ, אוסטרו-הונגריה. בשנת 1917 כשהיה בן 18 גובהו עמד על 122.5 סנטימטרים בלבד. לפי ההגדרה, אדם הלוקה בגמדות הוא אדם בוגר שגובהו מתחת ל-147 סנטימטרים. ואז כפי הנראה מגידול במוחו, הוא החל לצמוח בקצב מהיר כך שבשנת 1931 ובגיל 31 גובהו נסק לגובה של כ-218 סנטימטרים. הענקיות שלו גרמה לו לנכות והוא היה צריך לנוע בכיסא גלגלים לכל יתר חייו. עד למותו בשנת 1950 (בגיל 51) הגיע לגובה של 234 סנטימטרים. אורך כפות רגליו הגיע ל-33.3 סנטימטרים, והם גדלו ממידה 43 (לפי התקן האירופי) למידה 53 בשלוש שנים בלבד. אורך כפות ידיו הגיע ל-23.9 סנטימטרים והוא שקל בשיאו 109 קילוגרמים. מדיה וקבצים בנושא אדם ראיינר בוויקישיתוף THE MAN WHO WAS A DWARF AND A GIANT Hirsch, Obar. Two Types of Gigantism Due to Similar Tumors. Discussion of Growth* Confinia Neurologica, Vol. 21, No. 4 (1961) Adam Rainer – 7 feet 8 inches (233.5 cm) באתר thetallestman.com אדם ראיינר, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יוהאן השני, דוכס סקסוניה-ויימאר

יוהאן השני, דוכס סקסוניה-ויימאר (בגרמנית: Johann II Herzog von Sachsen-Weimar;‏ 22 במאי 1570 – 18 ביולי 1605) היה דוכס סקסוניה-ויימאר בין השנים 1602–1605. יוהאן נולד ב-22 במאי 1570 בוויימאר שהשתייכה לנסיכות הבוחר מסקסוניה, ליוהאן וילהלם, דוכס סקסוניה-ויימאר ולדורותיאה מריה מאנהלט, בתו של יואכים ארנסט, נסיך אנהלט. בשנת 1573 מת אביו יוהאן וילהלם, דוכס סקסוניה-ויימאר, ואחיו פרידריך וילהלם הראשון, דוכס סקסוניה-ויימאר עלה במקומו לשלטון. בשנת 1602 מת פרידריך וילהלם, ויוהאן עלה במקומו לשלטון. בשנת 1603 דרש אחיינו יוהאן פיליפ, דוכס סקסוניה-אלטנבורג את ירושתו, ומשום כך חולקה הדוכסות בינו לבין אחיינו, שהקים את דוכסות סקסוניה-אלטנבורג. ב-18 ביולי 1605 מת יוהאן בויימאר, ובנו יוהאן ארנסט הראשון, דוכס סקסוניה-ויימאר עלה לשלטון במקומו. ב-7 בינואר 1593 התחתן יוהאן עם דורותיאה מריה מאנהלט, בתם של יואכים ארנסט, נסיך אנהלט ואלאונורה מוירטמברג. ממנה היו לו 12 ילדים: יוהאן ארנסט הראשון, דוכס סקסוניה-ויימאר (1594–1626). כריסטיאן וילהלם (1595). פרידריך, דוכס סקסוניה-ויימאר (1596–1622). יוהאן (1597–1604). וילהלם, דוכס סקסוניה-ויימאר (1598–1662). בן מת (1598). אלברכט הרביעי, דוכס סקסוניה-אייזנך (1599–1644). יוהאן פרידריך, דוכס סקסוניה-ויימאר (1600–1628). ארנסט הראשון, דוכס סקסוניה-גותה (1601–1675). פרידריך וילהלם (1603–1619). ברנהרד מסקסוניה-ויימאר (1604–1639). יוהנה (1606–1609). מדיה וקבצים בנושא יוהאן השני, דוכס סקסוניה-ויימאר בוויקישיתוף יוהאן השני, דוכס סקסוניה-ויימאר יוהאן השני, דוכס סקסוניה-ויימאר, באתר "Find a Grave" (באנגלית)
המנדט הצרפתי

האם התכוונתם ל... המנדט הצרפתי על סוריה המנדט הצרפתי על לבנון האימפריה הצרפתית
טריומף הראלד

טריומף הראלד (באנגלית: Triumph Herald) היא מכונית בריטית שיוצרה בגרסאות שתי דלתות: סדאן, קופה, קבריולה, הצ'בק, סטיישן, וקורייר (מסחרית), הוצגה על ידי סטנדרט-טריומף החברה של קובנטרי בשנת 1959, יוצרה עד שנת 1971. נמכרו כ-500,000 יחידות. בשנת השקתה עלתה בבריטניה כ-700 לירה שטרלינג. הראלד 948, מנוע 948 סמ"ק, הספק 34.5 כ"ס, הדגם הושק ב-1961. הדגם יוצא לאוסטרליה, מלטה, ניו זילנד, ארצות הברית. הראלד 1200, מנוע 1,147 סמ"ק, הספק 39 כ"ס. הראלד 1300, מנוע 1,296 סמ"ק הראלד 12/50, יוצר מהשנים 1963 עד 1967, הספק מנוע 51 כ"ס. בגג סן-רוף. הראלד 13/60, יוצר מאוקטובר 1967 - 1971, מנוע 1,296 סמ"ק, הספק 61 כ"ס. טנדר ואן שליח, יוצר מ- 1962–1966. הודו הודו - מ-1960–1977 אוסטרליה אוסטרליה - יוצר על ידי "תעשיות רכב אוסטרלי" מ- 1966–1959, יוצרו 14,975 יחידות. איחוד דרום אפריקה דרום אפריקה אירלנד אירלנד ניו זילנד ניו זילנד מלטה מלטה פרו פרו הטריומף הראלד שווקה במדינת ישראל על ידי "חברה ישראלית למובילים בע"מ". הקורייר (מסחרית) הראשונה הגיעה לחיפה ביולי 1962. היבואן הזמין ב-1964 33 מסחריות קורייר, עשירית מהיבוא שלו. באוקטובר-נובמבר 1965 יוצרו במלטה 54 יחידות קורייר עבור ישראל. המחיר היה 11,950 ל"י ליחידה. ב 1970 הושקה בישראל סוסיתא 13/60, במרכב סטיישן, טנדר, וסדאן (כרמל דוכס). בהמשך להסכם בין אוטוקרס (שובינסקי) לבין חברת סטנדרט-טריומף, הסוסיתא 13/60 הורכבה על שלדת טיומף הראלד, והשתמשה במנוע ובגיר של ההראלד 13/60. הקיטים (שלדה, מנוע, גיר, וחלקים נוספים) שסיפקה טריומף, שימשו גם בכל דגמי ההמשך, כולל דגמי הרום כרמל, עד להפסקת הייצור ב 1978. יש לזכור שבשנים 1967–1973, דגם נוסף של טריומף, הטריומף 1300, הורכבה בארץ על ידי אוטוקרס ביוזמתו של יצחק שובינסקי. אורך 3,886 מ"מ רוחב 1,524 מ"מ גובה 1,321 מ"מ בסיס גלגלים 2,311 מ"מ משקל הראלד 948 - 725 ק"ג תיבת הילוכים בעלת ארבע מהירויות. הארלד 948 - תאוצה 0–97 קמ"ש, 31.1 שניות. עיצוב: ג'ובאני מיקולטי טריומף (כלי רכב) טריומף 1300 טריומף TR2 טריומף TR3 טריומף TR5 טריומף טולדו כדור, קנת (1973). טריומף הראלד 1969–1971 Autobook (מהדורה שנייה), Autopress. ISBN 0-85147-235-4 . איך הטריומף הרלד הפכה למכונית ספורט בגרושים?, באתר אנציקלופדיה אאוריקה פרסומת לטריומף הראלד טריומף הראלד - המכונית לכל תכלית - פורום טכני לרכב - פורום רכב, 13.2.2013 טריומף הראלד 1964 ,(5:01 דקות), יו-טיוב. טריומף הראלד קופה, (1:44 דקות), יו-טיוב. טריומף הראלד קבריולה 1968 , (2:55 דקות), יו-טיוב. ייצור מבחר גרסאות של טריומף הראלד , (3:28 דקות), יו-טיוב. טריומף הראלד קונברטייביל, מנוע 948, שנת 1960 , (8:21 דקות), יו-טיוב. טריומף הראלד 13/60, 1969 , (3:51 דקות), יו-טיוב. טריומף הראלד 13/60 , (3:39 דקות), יו-טיוב. טריומף הראלד 1968 , (6:48 דקות), יו-טיוב. טריומף הראלד , (9:01 דקות), יו-טיוב. טריומף הראלד 13/60, 1968 , (6:59 דקות), יו-טיוב. טריומף הראלד 18/60, 1969 , (8:41 דקות), יו-טיוב. טריומף הראלד , (0:50), יו-טיוב. טריומף הראלד 1200, 1967 , (1:28 דקות), יו-טיוב. טריומף הראלד , (9:01 דקות), יו-טיוב. טריומף הראלד , (17:01 דקות), יו-טיוב. מדיה וקבצים בנושא טריומף הראלד בוויקישיתוף הסוסיתא והטריומף של מלטה The Israel Motor Industry
אליפות העולם בהוקי קרח לצעירים

אליפות העולם בהוקי קרח לצעירים (באנגלית: The IIHF Ice Hockey World Junior Championships) היא תחרות חד שנתית המאורגנת על ידי פדרציית ההוקי קרח הבינלאומית לנבחרות הוקי קרח עד גיל 20. האליפות נערכת באופן מסורתי מסוף דצמבר ועד תחילת ינואר. האליפות נערכת ברציפות מאז שנת 1977. מקרא מודגש = זכייה ראשונה. מדיה וקבצים בנושא אליפות העולם בהוקי קרח לצעירים בוויקישיתוף אתר האינטרנט הרשמי של אליפות העולם בהוקי קרח לצעירים רוסיה ירשה את מקומה של ברית המועצות בפדרציית ההוקי הבינלאומית צ'כיה ירשה את מקומה של צ'כוסלובקיה בפדרציית ההוקי הבינלאומית